Komission asetus (EY) N:o 892/2002, annettu 29 päivänä toukokuuta 2002, jalostukseen tarkoitettujen persikoiden ja päärynöiden tuen vahvistamisesta markkinointivuodeksi 2002/2003 neuvoston asetuksen (EY) N:o 2201/96 mukaisesti



Virallinen lehti nro L 140 , 30/05/2002 s. 0009 - 0009



Komission asetus (EY) N:o 892/2002, annettu 29 päivänä toukokuuta 2002, jalostukseen tarkoitettujen persikoiden ja päärynöiden tuen vahvistamisesta markkinointivuodeksi 2002/2003 neuvoston asetuksen (EY) N:o 2201/96 mukaisesti EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 1239/2001(2), ja erityisesti sen 6 artiklan 1 kohdan, sekä katsoo seuraavaa: (1) Neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 2 päivänä maaliskuuta 2001 annetun komission asetuksen (EY) N:o 449/2001(3), sellaisena kuin se on muutettuna asetuksella (EY) N:o 1343/2001(4), 2 artiklan 3 kohdassa säädetään, että komissio julkaisee muun muassa persikoihin ja päärynöihin sovellettavien tukien määrät varmistettuaan, että asetuksen (EY) N:o 2201/96 liitteessä III vahvistettuja kynnyksiä noudatetaan. (2) Tukijärjestelmään kuuluvien persikkajalosteiden määrät ovat olleet viimeksi kuluneina kolmena markkinointivuonna keskimäärin yhteisön kynnyksen alapuolella. Markkinointivuonna 2002/2003 sovellettava tuki on kussakin asianomaisessa jäsenvaltiossa asetuksen (EY) N:o 2201/96 4 artiklan 2 kohdassa vahvistettu tuki. (3) Tukijärjestelmään kuuluvien päärynäjalosteiden määrät ovat olleet viimeksi kuluneina kolmena markkinointivuonna keskimäärin yhteisön kynnyksen yläpuolella. Markkinointivuonna 2002/2003 sovellettava tuki on asetuksen (EY) N:o 2201/96 4 artiklan 2 kohdassa vahvistettu tuki niissä jäsenvaltioissa, jotka eivät ole ylittäneet kynnystään, ja muissa asianomaisissa jäsenvaltioissa sovelletaan mainittua tukea vähennettynä kynnyksen ylittävällä määrällä sen jälkeen, kun jalostamatta olevat määrät on jaettu mainitun asetuksen 5 artiklan 2 kohdan kolmannen alakohdan mukaisesti. (4) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 2201/96 2 artiklassa tarkoitettu tuki on markkinointivuonna 2002/2003 seuraava: a) persikoille: 47,70 euroa tonnilta b) päärynöille: - 54,27 euroa tonnilta Kreikassa - 161,70 euroa tonnilta Espanjassa - 135,59 euroa tonnilta Ranskassa - 151,52 euroa tonnilta Italiassa - 157,56 euroa tonnilta Alankomaissa - 161,70 euroa tonnilta Itävallassa - 161,70 euroa tonnilta Portugalissa. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuonna 2002/2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä toukokuuta 2002. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 171, 26.6.2001, s. 1. (3) EYVL L 64, 6.3.2001, s. 16. (4) EYVL L 181, 4.7.2001, s. 16.